Ва ўсе часы чалавеку былі неабходныя арыентыры, якія дазваляюць ісці па жыцці ўласцівым шляхам. Мы вольныя самі выбіраць іх, але тут вельмі важна не памыліцца. Бо зямны шлях заўсёды вядзе ў вечнасць, і мы ўжо тут, на зямлі, нясём адказнасць за тое, якой яна для нас будзе. Беспамылковым арыентырам для нас з’яўляецца Божае Слова, дадзенае ў Бібліі. І абавязак Касцёла – данесці яго да кожнага чалавека, захоўваючы нязменным.